Оклопна кола била су главно оружје пољске армије почетком 20-тих година (Пољско-совјетски рат), али до краја деценије залихе оклопних возила биле су истрошене. Набављено је више стотина Ситроенових "Б-10" камиона-гусеничара, и њих 90 је прерађено у борна кола, по плановима министарства војске. Резултат је било мало возило, јер је "Б-10" био необично мали за камион-гусеничар, са двочланом посадом и куполом за кратки топ од 37-{mm}- или лаки митраљез. Ова борна кола ("модел 28") коришћена су на маневрима 1928, који су показали кратак век гумених гусеница. Због тога је одлучено да се борна кола прераде у четвороточкаше, и прототип је успешно тестиран у марту 1933. Конверзија је извршена једноствном заменом задње осовине камиона-гусеничара (осовином камиона Пољски Фијат 614) и мотора (аутомобилским-Пољски Фијат 108). Тако су настала "Оклопна кола модел 34".